દસ વરસના દલસુખ ઘેરજઈને ભોજન તૈયાર કરાવ્યું અને શ્રીજી મહારાજ તથા અન્ય સખાને સાચા હૃદયથી જમાડીને મહારાજની મૂર્તિને અંતરના ઓરડે સંઘરી. દલસુખ મહારાજને કહેઃ પ્રભુ! હવે મારો હાથ ઝાલી લ્યો હું આપના શરણે છું. મહારાજ કહે માતા-પિતાની રજા લઈ આવો, ત્યારે દલસુખ મેઉ ગામમાં જઈ માતાપિતાની રજા લઈને તેમણે સંવત્‌ ૧૮૬૪માં ગૃહત્યાગ કર્યો અને ગઢડે ગયા. મહારાજે દલસુખ રામને ત્યાગીની દીક્ષા પ્રદાન કરી “આનંદાનંદ વર્ણી” નામ રાખ્યું. દીક્ષા પછી આનંદાનંદ વર્ણી શ્રીજી મહારાજની સેવામાં મામા મૂળજી બ્રહ્મચારી સાથે જોડાઈ ગયા.